ሰሞነኛ በአለም ላይ ካሉት አበይት ክስተቶች አንዱ የሆነው የግሪክ መንግስት የኢኮኖሚ ውድቀት እና የፖለቲካ አለመረጋጋት የተከሰተበት ነው።አለም አሁን ለሰለጠነበት ዘመን ትልቅ አስተዋጽኦ ካበረከቱ አገሮች መሀከል በቀደምት ደረጃነት የምትመደብ ግሪክ ዲሞክራሲ የምንለውን ፅንሰ ሀሳብ በማምጣት እና ስራ ላይ በማዋል የሚቀድማት አገር የለም።የጥንታዊታ ግሪክ በ5ኛው መቶ ክርስቶስ ልደት በፊት ሀያል ልኡላዊት አገር ካደረጉዋት ነገሮች ውስጥ ዲሞክራሲ የሚለውን ቃል ዲሞ /Demo/ “people” እና ክራሲ “ power” በማለት በወቅቱ ፍችውን አስቀምጠውታል። ግሪክ በ21 ክፍለ ዘመን ከሀያላን አገራት የተበደረችውን ብድር መክፈል ባለ መቻልዋ ስር በሰደደ የመልካም አሰተዳደር ጉድለት በሙስና በዕዳ ቀውስ ምክንያት አሁን ላለችበት በአለም አቀፍ የገንዘብ ድርጅት /IMF/ ፤ አውሮፓ ህብረት እንዲሁም የአውሮፓ ሴንትራል ባንክ ዕዳ አጣብቂኝ ውስጥ ከቷቷል። ወደ አገራችን ስንመለስ ኢትዮጵያም ለአለም አቀፍ አንድ ሚልዮን ዶላር Sovereign ቦንድ ሽያጭ ለገበያ አቅርባ ነበር ወለዱም 6% ነው አሁን ባለው የኢኮኖሚ ገባያ ከ 6% ወደ 7% አድጎዋል ይህም ማለት የመክፈል ዕዳችንም መጠን ጨምሮዋል ። ኢትዮጵያ ዛሬ ያለችበትን ጂዮግራፊያዊ፣ ፖለቲካዊ፣ ኢኮኖሚያዊም ሆነ ሌሎች ገጽታዎች ለመላበስ ያበቋት እጅግ በርካታ ክፉ እና በጎ ተበለው የሚጠቀሱ የታሪክ ክስተቶችን አስተናግዳለች ዛሬ አገራችን ኢትዮጵያ እንዲህ አሳሳቢ ሁኔታና ውድቀት አፋፍ ላይ ባለችበት ሁኔታውን ዝም ብሎ በመልከት በአገር ውስጥ እና በውጭ አገር የምንኖር ኢትዮጵያዊያኖች ዛሬ ህወሃት/ኢህአዴግ ጨቋኝ አገዛዝ በገዛ ልጆቿ ወድቃ ልትፈርስ እየተንገዳገደች ነው፡፡ እርቀን ሳንሄድ የቅርብ ጊዜ ታሪካችንን እንኳን ብንፈትሽ ዛሬ ለምንገኝባቸው እጅግ ውስብስብ እና ፈታኝ ችግሮች መንስዔ የሆኑትን ነገሮች በቀላሉ ልንገነዘብ እንችላለን። የችግሮቻችንን ምንጮች እና ያስከተሉብንን መዘዝ በቅጡ መረዳት ከቻልን ከተዘፈቅንበት አረንቋ ውስጥ ለመውጣት ጊዜ ላይ ወስድንብ ይችላል። ይህ አካሄድ በሌላ አንጻር በኢትዮጵያችን እየደረሰ ያለው ረሃብ፣ የዋጋ ግሽበት፣ የኑሮ ውድነት፣ ሙስና፣ ፍትሕአልባነት፣ አፈና፣ ግድያ ወዘተ የተወሰነ የኅብረተሰብ ክፍልን ብቻ ሳይሆን ከሲቪሉ ጀምሮ ጦር ሠራዊቱን፣ ደኅንነቱ፣ ተማሪውን፣ ገበሬውን፣ የመንግሥት ሠራተኛውን፣ ወዘተ ቤት ያንኳኳ በመሆኑ ለኢትዮጵያ አንድነትና ብልጽግና በሰላም የሚታገሉ ሀይሎችን በስውርና በአደባባይ አስሯል፥ ደብድቧል፥ ገሏል፥ የተረፉት አገር ጥለው እንዲሰደዱ አስገድዷል። ድምጻችን ይከበር በማለት ሠላማዊ ሰልፍ የወጡ ንጹህ ዜጎች በአሰቃቂ ሁኔታ በአደባባይ በጥይት ተደብድበዋል። ህዝብን እርስ በርስ በማናከስ ሆድና ጀርባ ለማድረግ ሞክሯል። የአገራችን መሬት እየተሸነሸነ ለባዕዳን በመከፋፈል ላይ ይገኛል፡፡ የሀገሪቷን መዋዕለ ንዋይ ጨምሮ ዋና ዋና የኢኮኖሚ አውታሮች በወያኔ አባላትና የጎሳ ትስስር ባላቸው ባለሥልጣናት ተይዟል። ዜጎች በገዢው ፓርቲ ሰላዮች፥ ካድሬዎችና ታጣቂዎች እየተዋከቡ በገዛ ሀገራቸው ሰርተው መኖር አቅቷቸው ለመሰደድ እየተገደዱ ነው። ህወሃት/ኢህአዴግ ጨቋኝ አገዛዝ እንደመሆኑ ከእነዚህ አምባገነን መንግሥታት በላቀ መልኩ ኢትዮጵያውያንን አፍኖ ያለው ህወሃት አገዛዝ በሕዝባዊ ለውጥ ከሥልጣን መነሳት አለበት፡፡ ሕዝባችንም ለዘመናት የተጠማውን ነጻነትና ፍትሕ ለማግኘት ለለውጥ እንመካከር! እንዘጋጅ !! እንተባበር !! “በቅርብ ጊዜው የኢትዮጵያ ፖለቲካ አሣዛኝ የሆነው ጉዳይ መንግሥቱም፣ ገዥ ፓርቲውም፣ ሕግ አውጭውም ሁሉም አንድና እርሱው መሆኑ ነው፡፡ ባለፉት ዓመታት ጉዞ ውስጥ የጋራ አመራር የሚባል ነገር ተመናምኖ ህወሃት/ኢህአዴግ በፓርቲያቸው ውስጥ ብቻ ሣይሆን ዛሬ በደረስንበት ሁኔታ በሃገሪቱና በመንግሥቱ መዋቅሮች ውስጥ በሚከናወነው ሥራ ሁሉ ብቸኛ ፈላጭ ቆራጭ ሆነዋል፡፡” ተቃዋሚ ፖለቲካ ፓርቲዎችን የመደገ ፍልማድ አነስተኛ በሆነባት ሀገርና ተቃዋሚ ፓርቲዎችን መደገፍ መንግስትን እንደ መቃወም በሚቆጠርበት ሁኔታ ሊገኝ የሚችለው ድጋፍ አናሳነው:
